Diari Oficial de la Generalitat Valenciana


Sumari del DOGV 3179, del 09-02-1998 (1998/683)

ORDRE de 20 de gener de 1998, de la Conselleria de Presidència, per la qual prorroga el període de gaudiment de les beques per a la realització de pràctiques professionals en la Sotssecretaria de Planificació i Relacions Externes, convocada per Ordre de 27 de desembre de 1996, de la Conselleria de Presidència.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3179

Data del DOGV
:   09-02-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/683


Organisme emissor
:   Conselleria de Presidència

Tipus de document
:   Ordre

ORDRE de 20 de gener de 1998, de la Conselleria de Presidència, per la qual prorroga el període de gaudiment de les beques per a la realització de pràctiques professionals en la Sotssecretaria de Planificació i Relacions Externes, convocada per Ordre de 27 de desembre de 1996, de la Conselleria de Presidència. [1998/X683]
  
Per ordre de 27 de desembre de 1996, de la Conselleria de Presidència (publicada en el DOGV núm. 2.911, de 17 de gener), es convocaren quatre beques per a la realització de pràctiques professionals en la Sotssecretaria de Planificació i Relacions Externes, i s'aprovaren les bases per a la seua concessió.
  
Aquestes beques s'adjudicaren per resolució del conseller de Presidència, de 17 de febrer de 1997, iniciant-se el període de gaudiment el dia 11 de març de 1997, i finalitzant el 31 de desembre de 1997, d'acord amb allò previst en l'article 3 de les bases de la convocatòria.
  
Atès el nombre de sol·licituds que és previsible que es presenten i la duració del procés selectiu, l'adjudicació de les beques corresponents a la convocatòria de 1998, no tindrà lloc fins el primer trimestre de l'exercici. Per tant perquè no es produïsquen una interrupció entre la finalització del període de gaudiment de les beques convocades en el 1997 i la incorporació dels nous adjudicataris de les beques de 1998, es procedeix la pròrroga del període de gaudiment de les beques corresponents a 1997, fins que s'adjudiquen les beques per a l'exercici de 1998.
  
Per tant, i en ús de les facultats que m'atribueixen els articles 5 del Decret 30/1997, de 26 de febrer, pel qual s'aprova el Reglament Orgànic i Funcional de la Conselleria de Presidència, i 35 de la Llei 5/1983, de 30 de desembre, del Govern Valencià,
  
ORDENE
  
Article únic
  
Que el període de gaudiment de les beques de la convocatòria de 1997, es prorroga fins que es produïsca la incorporació dels becaris corresponents a la convocatòria de 1998: el termini màxim d'aquesta pròrroga serà fins l'11 de març de 1998, i aquesta quedarà condicionada a l'existència de consignació pressupostària.
  
DISPOSICIÓ FINAL
  
Aquesta ordre entrarà en vigor el dia de la seua publicació en el Diari Oficial de la Generalitat Valenciana.
  
València, 20 de gener de 1998
  
El conseller de Presidència,
  
JOSÉ JOAQUÍN RIPOLL SERRANO